Kebalan

kebalanframeless sasupuan nua kinadriunganqadjav a ma 1,531 a caucau(vinecik ka 5 a qiljas nua kacaviljan a 2021)kinaizuanlanak a kebalan (gilan king tucu) kaikai a kebalan, pinairangan, ciniukuan
aicu a Kebalan zuku nuaya mavan na imaza i Taivang a kacalisian. nasepaljavak tjai Gilan katjai Kalinku king a Kebalan zuku. 

matjatjelu a zuku izua i tua caucau a kebalan i lanak niamadju. mavananga izua caucau a qauqaut, a turubiawan, katua kebalan. kinaizuanan niamadju aicu a lanak nua kebalan (siayaya aicu a lizuk a lanyang uta taza kaqinaljanan nua sekebalan). patagilj a caucau sepairang a kaizuazua a temalem imaza i yilan gu tucu kemasi tua kacavilj a qadjav a 1700 ka djinaljun niamadju.

pungadan a kadjunangan
maretimaljimalji a sinivecikan nua pairang kasicuayan aza vecik a ciniukuan tua kadjunangan a kebalan, matu aicu a "葛瑪蘭," "蛤仔蘭," "蛤仔難," "甲仔難," "甲子難." sa, aicu a kebalan a sipasemalaw nua kai a kebalan tua kaizuazua a caucau i lanak katua lizuk.

cinalivatan
katjaisangas tu djinaljunan nua caucau a sehelan, neka vavecikan nua caucau a kebalan i tua qinaljan niamadju. saka izuamin a sikeljang nua rusanvenaruvarung tua likisi taicu a cinalivatan nua kebalan a caucau katua qinaljan. pinapukeljang nua rusanvenaruvarung i lirenkui (Li Jen-kuei) tua kai aicu a sikudan nua siniayan a  kai a kebalan a namaya tua kai nua pazih, kai nua amis, kai nua siraya (patjara kai a siraya, izua kinakaian a siraya, taivuan, katua makatu). saka, sinipasemalaw aicu a kinaizuan nua sevalitan niamadju a i pasatainan.

qinaljan
qinaljan i gilan king tucu
qinaljan a liuliu
qinaljan a kirippoan 
qinaljan a varivuhan
qinaljan i kalinku king
qinaljan a pateRungan
qinaljan a kodic 
qinaljan a kaliyawan
qinaljan i valangaw
qinaljan a polo't 
qinaljan a kolado't

pacunu uta
 Taiwan
 kacalisian